Kezdőlap Háztartási gép Szárítógép Egy sokoldalú szárítógép -Electrolux EW8H357S bemutató teszt
Egy figyelemre méltó hőszivattyús szárítógépet nézünk most meg közelebbről. Az Electrolux márka külön hangsúlyt fektet a ruhakímélő technológiákra, ennek az EW8H357S is kiváló referenciája. De ne szaladjunk előre, kezdjük az elején.
Electrolux EW8H357S A++ szárítógép
Electrolux EW8H357S 7 kg szárítógép
A grafit szürke ajtókeret és a fekete érintőkijelző a kezelőpanelen, modern és esztétikus hatást kölcsönöznek a gépnek. Egy ilyen szárítógépet nem feltétlen kell eldugnunk a kamrába. Bátran elhelyezhetjük frekventáltabb helyiségbe is, kellemes küllemének köszönhetően. Az általános 85 cm magassághoz és 60 cm szélességhez 64 cm mélység párosul, tehát egy nem túl keskeny készülékről beszélünk.
Hőszivattyús technológia, 7 kg ruhakapacitás (pamut esetében), “A++” energiaosztály, érintővezérléses LCD kijelző. Ezek a kiemelt jellemzői az Electrolux EW8H357S-nek.
Electrolux EW8H357S energiacímke
Ezt látjuk az energiacímkén: Az “A++” energiaosztály besorolás 211 kWh éves fogyasztást jelent. Egy normál pamut program esetén 1,49 kWh ciklusonként. Az említett pamut program 134 perc hosszúságú. Ez a szárítási időtartam átlagos, nem kiemelkedő. A szárítógép kapacitása 7 kg.
Electrolux EW8H357S vezérlés / – Használati útmutató
A szárítógép kezelőpanel egy programválasztó tekerőgombból, egy kijelzőből és számos egyéb opcionális érintőgombból áll össze. Mivel minden lényegi extra funkció kapott külön gombot, ezért, miután megszoktuk a készüléket, sokkal gyorsabb és egyszerűbb lesz a használat. Az ismerkedés szakaszában viszont okozhat nehézségeket, hogy ilyen sok gomb áll rendelkezésre.
A fenti képen illusztrált kezelőpanel számokkal jelölt elemei:
Program választó tekerőgomb
Gyűrődésmentesítő opció gomb
Szárazsági szint beállítás gomb
Idővezérelt szárítás gomb
Indít/megállít gomb
Program vége hangelzés ki/bekapcsoló gomb
Reverse Plus (plusz irányváltás) gomb
Extra csendes működés gomb
Készülék ki/bekapcsoló gomb
Az Electrolux EW8H357S 12 szárítási programmal rendelkezik, ami már kezdésnek is több, mint elegendő. De ezt még megfejelik számos további extra funkcióval, így aki szeret elveszni a részletekben, az egészen speciális, testreszabott szárítási módokat kísérletezhet ki magának.
Program Töltet (kg) Leírás
ECO Pamut 7 Pamut ruhák szekrényszárazra szárítása, energiatakarékosan.
Pamut 7
Pamut ruhák szekrényszárazra szárítása
Szintetikus 3,5 Műszálas és kevert szövetek szárítása
Kímélő 4 Kényes szövetek szárítása
Takaró 3 Takarók, paplanok, párnák szárítása
Frissítés 1 Textíliák frissítése, amelyek tárolva voltak.
Selyem 1 Kézzel mosható selyem ruhadarabok kíméletes szárítása
Gyapjú 1 Kézzel mosható gyapjú anyagok kíméletes szárítása
Sportruházat 2 Sportruházat, munkaruhák, széldzsekik szárítása.
Farmer 4 Eltérő anyagvastagságú farmerruhák, melegítőfelsők szárítása.
Ágynemű XL 4,5 Legfeljebb 3 készlet ágynemű együttes szárítása.
Extra gyors Mix 6 Kevert szálas és szintetikus anyagok szárítása.
Ahogy fentebb is említésre került, az Electrolux EW8H357S számos extra funkcióval, kiegészítő opcióval rendelkezik. Ezek a kiválasztott szárítási programhoz pluszban hozzáadhatóak. Ilyen a “gyűrődésmentesítés”, ami a szárítási ciklus legvégén következő gyűrődésmentesítő fázist a kiválasztott idővel, (maximum 2 órával) meghosszabbítja. A “szárazság” beállítás arra ad lehetőséget, hogy kiválasszuk, az adott szárítási programmal extra szárazra, szekrényszárazra vagy vasalószárazra szeretnénk a ruhát szárítani. Említést igényel még az “idővezérelt szárítás” funkció, amivel beállíthatjuk, hogy mennyi idő alatt végezze el a gépünk a szárítást. Ez 10 perc és 2 óra között állítható. Természetesen programtól és ruhamennyiségtől függ a válaszható minimum idő. Egy 7 kg töltetes normál pamut programot nem fog a készülék 10 perc alatt végigvinni, de a normál, több mint 2 órás időtartamot le tudjuk rövidíteni. Hasznos lehet még az “plusz irányváltás” funkció is. Ennek bekapcsolásával a dob gyakran fogja a mozgási irányát változtatni. Emiatt a ruhák kevésbé csavarodnak, gabalyodnak, gyűrődnek a szárítás során.A hőszivattyús technológiának a készülék energiafogyasztása jóval alacsonyabb, mint egy kondenzációs szárítógépé.
Electrolux EW8H357S vélemények
Az árösszehasonlító oldalakon és a nagyobb kereskedők oldalain megtalálható vásárlói vélemények alapján az a kép rajzolódik ki, hogy akik e mellett a szárítógép mellett döntöttek és már gyakorlatban használják, szinte maradéktalanul elégedettek. Visszatérően dicsérik a gyűrődésmentes szárítását, hogy hatékonyan leszöszteleníti a ruhákat és hogy megfelelően megszárítja a legkülönbözőbb ruhatípusokat. Bocsánatos hátrány: több vásárlói véleményben olvasható, hogy amikor a normál programhoz hozzáadják a gyűrődésgátló extra opciót, akkor a normál szárítási időtartam leteltével a készülék már nem jelzi ki tovább a hátralévő időt, pedig ez esetben a ciklus még tovább tart. Így nem lehet tudni pontosan, hogy mikor fog véget érni a kiválasztott program, ebben a speciális esetben.
Az Electrolux EW8H357S egy jól eltalált szárítógép. Energiatakarékos, változatos programokkal van felszerelve. Hasznos extra funkciókat kapunk, különös tekintettel a kényes textíliákra. A WoolMark minősítés is jó garancia erre. A 150-170 000 Ft közötti árcédula pedig nem számít elrugaszkodottnak egy ilyen tudásszintű szárítógépért, ezt valószínűleg az eladási számok is alátámasztják.
Előző cikkMennyibe kerül egy szárítógép használata?
Következő cikkA szárítógép használata – 3 Tipp a hatékony szárításhoz
AEG SV - 2019-08-10